આ બનાવ અંગે પ્રાપ્ત થતી વિગતો મુજબ પાટડી તાલુકાના બજાણા ગામમાં બહારગામથી એક મુસ્લિમ પરિવાર રહેવા આવ્યો હતો. આ પરિવારને આસપાસના ગામોમાં અવારનવાર અવરજવર રહેતી હતી. જેમાં એક જૂથ સાથે જૂનું મનદુ:ખ ચાલતું હતું ત્યારે મોડી રાત્રે મામલો બિચકયો હતો અને જૂના મનદુ:ખ પ્રશ્ને બે જૂથ વચ્ચે બોલાચાલી થઈ હતી. આ બનાવનો લાભ લઈ બજાણામાં રહેતા રહેમતખાન મલેક પર અજાણ્યા શખ્સોએ છરીના ઘા ઝીંક્યા હતાં. આ વૃદ્ઘ પર તિક્ષ્ણ હથિયારો વડે હુમલો કરી અજાણ્યા હુમલાખોરો નાસી છૂટ્યા હતા. આ બનાવની જાણ થતા રહેમતખાન મલેકને તાત્કાલિક પાટડી સામૂહિક હોસ્પિટલ ખાતે ખસેડવામાં આવ્યા હતા. જેમાં રહેમતખાન બાવાજીનું ઘટનાસ્થળે મોત થયું હતું. જ્યારે આ બનાવની જાણ થતા પોલીસ કાફલાએ ઘટનાસ્થળે દોડી જઈ પરિસ્થિતિને કાબૂમાં લઈ ચાબતો બંદોબસ્ત ગોઠવી દીધો હતો.